OpenLLM-France/wikimedia huggingface dataset:
# SSA

SSA té els següents significats:
* SubStation Alpha, format de subtítols
* Space Situational Awareness, programa de l'Agència Espacial Europea de vigilància de l'espai proper
* Single-strand annealing, mecanisme de reparació de l'ADN
* Amplificador d'estat sòlid (del nom en anglès Solid State Amplifier), un amplificador de potència elèctrica
* Albedo de dispersió simple (del nom en anglès Single-Scattering Albedo), mesura de la interacció entre un aerosol i la radiació
# Taràssivka (Nijniohirski)

* Per a altres significats, vegeu «Taràssivka».
Taràssivka (en (ucraïnès) Тарасівка, en rus: Тарасовка) és un poble de la República Autònoma de Crimea a Ucraïna, que el 2014 tenia 112 habitants. Pertany al districte de Nijniohirski. Fins al 1948 la vila es deia Saronà.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Flugzeugbau Kiel Fk 166

El Flugzeugbau Kiel Fk 166 era un biplà monomotor fabricat per Flugzeugbau Kiel. El Fk 166 només es va utilitzar com a avió esportiu durant poc temps.

## Construcció

El Fk 166 era un biplà autoportant (sense tensors), amb un tren d'aterratge fix i un cabina oberta pel pilot. L'estabilitzador horitzontal estava muntat alt a la cua i anava cap al fuselatge. El Fk 166 era de construcció de fusta completa, l'exterior consistia en fusta contraplacada premsada en calent. Només la zona de popa i el timó eren coberts de teixit. Les ales superior i inferior tenien alerons. Les ales es podrien plegar enrere perquè l'aeronau es pogués unir a un cotxe per a transportar-la.

## Referències

* ↑ Nowarra, Heinz J.. Die deutsche Luftrüstung 1933-1945. Koblenz: Bernard & Graefe, 1985-©1988. ISBN 3-7637-5464-4.
# Fluid comprimit

Un fluid comprimit (també anomenat fluid subrefredat o líquid subrefredat) és un fluid sota condicions mecàniques o termodinàmiques que el forcen a ser un líquid. És un líquid a temperatura inferior que la temperatura de saturació a una pressió donada. En un gràfic que compara la pressió absoluta i el volum específic (sovint anomenat diagrama P-v) d'un gas real, el fluid comprimit queda a l'esquerra de la frontera de fase líquid-vapor.
Les condicions que fan que un fluid sigui comprimit inclouen:
* Volum específic inferior que el volum específic d'un líquid saturat.
* Temperatura del fluid per sota la temperatura de saturació.
* Pressió per sobre de la pressió de saturació.
* Entalpia menor que l'entalpia del líquid saturat.
El terme «líquid comprimit» emfatitza el fet que la pressió és major que la pressió de saturació per a la temperatura donada. Les propietats del líquid comprimit són relativament independents de la pressió. És per això que sol ser acceptable tractar un líquid comprimit com un líquid saturat a la temperatura donada.

## Referències

* ↑ "Thermodynamics: An Engineering Approach", Yunus A. Çengel, Michael A. Boles, p.65, ISBN 0-07-121688-X (en anglès)
# Feminització dels noms de professions, oficis i càrrecs

La feminització dels noms de professions, oficis i càrrecs és una expressió que fa referència a l'acció i efecte de donar una forma gramatical femenina als noms de professions, oficis i càrrecs que no la tenen, o donar un gènere femení a noms originalment masculins o neutres. A Espanya, aquestes accions les realitza la Reial Acadèmia Espanyola de la Llengua, que reconeix que existeixen condicionaments de tipus històric i sociocultural per realitzar aquestes accions, com ara el fet que es tracti de professions o càrrecs tradicionalment exercits per dones. No s'ha de confondre aquest concepte amb la feminització de textos o la feminització de professions.

## Referències

* ↑ «género» (en castellà). Diccionario panhispánico de dudas. RAE. [Consulta: 12 juny 2022].
# BDC

BDC té els següents significats:
* Banc de Desenvolupament del Carib, institució financera pel desenvolupament de l'àrea del Carib
* BDC Marcpol (del nom del patrocinador Banaszek Duda Company), equip ciclista de Polònia
* Biblioteca Digital de Catalunya, dipòsit digital cooperatiu del Consorci de Biblioteques Universitàries de Catalunya
* Butlletí de Dialectologia Catalana, revista catalana de dialectologia, etimologia i toponímia
* BdC també és l'acrònim de la Biblioteca de Catalunya
# Retrat d'una dona de 57 anys

Retrat d'una dona de 57 anys és un oli sobre taula de 71 × 53,5 cm realitzat per Hans Mielich l'any 1539 i pertanyent a la col·lecció Carmen Thyssen-Bornemisza, el qual es troba en dipòsit al Museu Nacional d'Art de Catalunya.

## Context històric i artístic

Hans Mielich va ser, després de la mort de Barthel Beham, el retratista més popular a Múnic. La seua primera formació va tindre lloc en l'entorn familiar, possiblement amb el seu pare, Wolfgang, i va continuar després els seus estudis a Ratisbona amb Albrecht Altdorfer. Del seu pas per aquest taller va quedar en l'artista l'empremta d'un ús característic del color. Mielich va ampliar coneixements a Itàlia, va treballar per als ducs Guillem IV i Albert V de Baviera i els seus retrats van ser molt apreciats per les classes dirigents de Baviera, sobretot de la ciutat de Múnic.
Aquesta pintura, que va estar al castell francès de Birre, procedeix de la col·lecció del comte Tryszkiewicz. De França va passar als Estats Units, a les galeries Newhouse de Nova York, on es trobava el 1955. Dos anys més tard, el 1957, fou adquirida a Frederick Mont, de Nova York, per a la col·lecció Carmen Thyssen-Bornemisza. En un bon estat de conservació, l'oli va ser transferit del seu suport original a l'actual, encara que es desconeix (com en altres obres de la col·lecció), la data i les circumstàncies que van impulsar aquesta intervenció.

## Descripció

Aquest retrat (realitzat dos anys abans que Mielich viatgés a Itàlia) mostra una dona vestida de negre, amb el cap cobert per un mocador blanc amb unes línies blaves, i asseguda en una cadira de cuir clavetejat amb coronament d'esferes metàl·liques. Les úniques parts del cos que ensenya són el rostre i les mans, les quals té agafades, i porta un anell amb una maragda al dit polze de la mà esquerra (un signe que indica el seu estatus social benestant). El cap, lleugerament inclinat cap a l'esquerra, queda emmarcat pel mocador. Mielich aconsegueix, amb un gran realisme, traslladar a la pintura la fesomia d'aquesta dona, amb les seues ulleres, arrugues, galtes i forma de la boca, sense descurar el seu estat d'ànim i transmet una imatge plena de dignitat i bondat.
El fons, de tons blaus i verds, mostra l'interior d'una cambra amb decoració austera, però molt realista, fet que realça el volum de la persona retratada. A la part superior del quadre hi ha una inscripció: MEINES ALTERS IM 57 JAR (a la meua edat de 57 anys). L'obra està signada i datada a la part lateral esquerra, a mitjana alçada, amb el monograma de l'artista, H. M., i la data, "1539".
La peça fa parella amb el retrat d'un home madur, també assegut, que es conserva en una col·lecció particular dipositada a la Fundació Huis Bergh de S-Heerenberg (els Països Baixos), atribuïda al mateix pintor.

## Referències

* 1 2 3 4 5 Museo Thyssen-Bornemisza (castellà)
* 1 2 3 4 Joan Yeguas a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 208-209.
* ↑ Un correu romàntic: retrobada de dos retrats del Renaixement (català)

## Enllaços externs

* Museu Nacional d'Art de Catalunya (català).
* Europeana Foundation (anglès).
* Flickr (anglès).
# Corrent de Davidson

En oceanografia, el Corrent Davidson és un contra-corrent costaner de l'Oceà Pacífic que corre cap al nord al llarg de la costa occidental dels Estats Units de Baja Califòrnia, Mèxic a Oregon del nord, acabant al voltant de la latitud 48°N.
El seu flux és adjacent al Corrent de Califòrnia, però flueix en sentit nord més freqüentment que en sentit sud i a prop de la costa. El corrent és actiu al voltant de 200 metres per sota del nivell del mar, però s'aixeca més a prop de la superfície durant els mesos d'hivern, generalment de meitat novembre fins meitat febrer. En aquests mesos, els vents dirigits al nord es debiliten i són reemplaçats fins a cert punt per vents dirigits cap al sud-est.
El Corrent de Davidson forma part del Sistema de Corrents de Califòrnia juntament amb el Corrent de Califòrnia, el Corrent Subjacent de Califòrnia, i el Contra-Corrent de Califòrnia del Sud.

## Referències

* 1 2 Department of the Interior, Bureau of Land Management, 1979. Final Environmental Statement: OCL Sale No. 48 : Proposed 1979 Outer Continental Shelf Oil and Gas Lease Sale Offshore Southern California (en anglès), 1979, p. 77-84.
* ↑ «Davidson Current». Encyclopædia Britannica. [Consulta: 7 maig 2016].
* ↑ . ISBN 978-1-4381-1881-9.
* ↑ . ISBN 978-0-520-07578-8.
* ↑ Hickey, Barbara M. «The California current system—hypotheses and facts» (en anglès). Progress in Oceanography, 8, 4, 1979, pàg. 191-279. DOI: 10.1016/0079-6611(79)90002-8.
# Renick

Renick és una població dels Estats Units a l'estat de Missouri. Segons el cens del 2000 tenia 221 habitants.

## Demografia

Segons el cens del 2000, Renick tenia 221 habitants, 82 habitatges, i 59 famílies. La densitat de població era de 426,6 habitants per km².
Dels 82 habitatges en un 37,8% hi vivien nens de menys de 18 anys, en un 53,7% hi vivien parelles casades, en un 12,2% dones solteres, i en un 28% no eren unitats familiars. En el 23,2% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,22.
Per edats la població es repartia de la següent manera: un 30,8% tenia menys de 18 anys, un 5,9% entre 18 i 24, un 26,7% entre 25 i 44, un 26,7% de 45 a 60 i un 10% 65 anys o més.
L'edat mediana era de 36 anys. Per cada 100 dones de 18 o més anys hi havia 98,7 homes.
La renda mediana per habitatge era de 30.313 $ i la renda mediana per família de 37.500 $. Els homes tenien una renda mediana de 25.625 $ mentre que les dones 20.714 $. La renda per capita de la població era de 12.549 $. Entorn del 10% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Renick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Renick». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Conca del São Francisco

La conca del riu São Francisco és una de les dotze regions hidrogràfiques del Brasil.
La regió comprèn terres de 521 municipis, distribuïts en set Unitats de la Federació: Sergipe, Alagoas, Pernambuco, Bahia, Goiás, Mines Gerais i Districte Federal.
El Riu São Francisco és el principal curs d'aigua de la conca, amb a prop de 2.700 km d'extensió i 168 afluents.
Els principals biomes de la regió són la Caatinga en el nord-est de Bahia, el cerrado entre Mines Gerais i el sud-oest bahià, i a Mata Atlàntica, on es troben els naixements del São Francisco en la Serra de la Canastra. En virtut de la forta ocupació de la conca, aquests biomes es presenten amenaçats.
El principal nucli poblacional de la conca del São Francisco correspon a la Regió Metropolitana de Belo Horizonte, a la regió de l'Alto São Francisco.
Una de les curiositats en relació a la hidrografia brasilera és el fet que el riu São Francisco és conegut com el "Nil Brasiler", a causa de similituds entre els dos, ambdós passen per regions de clima àrid i beneficien les regions on passen amb les seves pujades, essent importants econòmicament per a les localitats que travessen.
# Conca del Murray-Darling

La conca del Murray-Darling (en anglès: The Murray-Darling Basin) té una extensió de 3.375 km de llargada; drena una setena part d'Austràlia i és de bon tros la zona agrícola més important d'aquest país. El nom deriva dels dos rius principals: el riu Murray i el riu Darling.
La majoria dels seus 1.061.469 km² de superfície és plana, amb poca densitat de població i situada a l'interior, i rep poca pluja dins un clima d'estepa. La majoria dels rius que té tendeixen a ser llargs i amb el corrent lent; porten un volum d'aigua que només és gran per als estàndards australians.

## Fauna

Segons els estudis de 2009 hi ha:
* 367 espècies d'ocells, amb 35 d'amenaçats.
* 85 espècies de mamífers, amb 20 d'extints i 16 d'amenaçats.
* 53 espècies de granotes, cap d'aquestes amenaçada.
* 46 espècies de serps, amb 5 d'amenaçades.
* 5 de tortugues, cap d'aquestes amenaçada.
* 34 espècies de peixos, cap d'aquestes amenaçada.

## Espècies introduïdes

La carpa hi és un problema, ja que s'alimenten del fons del riu i el deixen sense material comestible, i redueixen la qualitat de l'aigua.

## Enllaços externs

* The Murray Darling Crisis - ABC TV Catalyst
* Murray-Darling Basin Authority
# Ribera Alta de l'Ebre

La Ribera Alta de l'Ebre és una de les comarques de l'Aragó.
La llei de creació de la comarca és la 21/2001 del 21 de desembre de 2001.

## Llista de municipis

* Alagó
* Alcalá de Ebro
* Bárboles
* Boquiñeni
* Cabañas de Ebro
* Figueruelas
* Gallur
* Grisén
* La Joyosa
* Luceni
* Pedrola
* Pinseque
* Pleitas
* Pradilla de Ebro
* Remolinos
* Sobradiel
* Torres de Berrellén

## Referències

* ↑ «Còpia arxivada». Arxivat de l'original el 2012-06-29. [Consulta: 18 desembre 2020].
# Corb de Hawaii

El corb hawaià (Corvus hawaiiensis), també conegut com a ʻAlalā en l'idioma hawaià, és una espècie d'ocell de la família dels còrvids d'uns 48-50 cm de longitud. Posseeix d'un plomatge suau i de color cafè-negre amb llargues i estarrufades plomes al voltant del coll. Les potes i cames, igual que el bec, són negres.

## Distribució i hàbitat

Aquesta espècie està extinta en llibertat. Antigament se la trobava només a l'illa de Hawaii en els boscos muntanyencs. Restes fòssils indiquen que aquestes aus eren molt comunes en tota l'illa principal, al costat d'altres dues espècies de corbs extints. Aquesta espècie es caracteritza per una forta habilitat voladora i per la seva intel·ligència. La raó de la seva extinció no s'ha pogut respondre definitivament, però es creu que la introducció d'alguna malaltia ha jugat un rol important en la disminució d'aquesta espècie.

## Estat de conservació

Els últims dos individus vists en llibertat del corb hawaià van desaparèixer el 2002; l'espècie és ara classificada d'extinta en llibertat. A pesar que existeixen alguns individus en captivitat, tot intent de reintroducció al seu hàbitat natural han estat frenats per l'aligot de Hawaii, que els caça, i, per la seva banda, és classificat de "Gairebé amenaçat". El petit nombre d'individus pot significar que el patrimoni genètic s'hagi reduït a tal punt que l'espècie no tingui possibilitats de recuperar-se.
# Corb de l'Índia

El corb de l'Índia (Corvus splendens) és una espècie d'ocell de la família dels còrvids (Corvidae) que habita al voltant del medi humà, al Pakistan, l'Índia, Sri Lanka, Bangladesh, sud del Tibet, sud-oest de la Xina, Myanmar, centre de Tailàndia i les illes Maldives i Laquedives.

## Referències

* ↑ Corb de l'Índia al Diccionari del Ocells de Mon, al Termcat
# Corb de l'illa de Bougainville

El corb de l'illa de Bougainville (Corvus meeki) és un ocell de la família dels còrvids (Corvidae).

## Hàbitat i distribució

Habita els boscos de les illes de Bougainville i Shortland, a les Illes Salomó

## Referències

* ↑ «Corb de l'illa de Bougainville». Cercaterm. TERMCAT, Centre de Terminologia. Rev. 20/06/2021(català)
# Rino Gasparrini

Rino Gasparrini (San Benedetto del Tronto, 8 d'abril de 1992) és un ciclista italià professional des del 2014 i actualment a l'equip del Androni Giocattoli-Sidermec. També competeix en ciclisme en pista.

## Palmarès

* 2012
** 1r al Trofeu Raffaele Marcoli
* 2014
** Vencedor d'una etapa a la Volta al Táchira
* 2015
** 1r a La Popolarissima
** 1r al Trofeu Gianfranco Bianchin

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Ressaca a Las Vegas, elles també

Ressaca a Las Vegas, elles també (originalment en anglès, Best Night Ever) és una pel·lícula de comèdia de metratge apropiat del 2013 escrita i dirigida per Jason Friedberg i Aaron Seltzer i produïda per Jason Blum, Friedberg i Seltzer. La gravació va tenir lloc a Boston i Las Vegas. S'ha doblat i subtitulat al català.

## Sinopsi

Quatre dones joves viuen una sèrie d'aventures salvatges i estroncades durant un comiat de soltera a Las Vegas.

## Repartiment

* Desiree Hall com a Claire
* Eddie Ritchard com a Zoe
* Samantha Colburn com a Leslie
* Crista Flanagan com a Janet

## Referències

* ↑ «Best Night Ever Reviews». CBS Interactive. Arxivat de l'original el 22 gener 2014. [Consulta: 29 octubre 2019].
* ↑ Vishnevetsky, Ignatiy. «With Best Night Ever, the directors of Disaster Movie hit a new low». The Onion, 30-01-2014. Arxivat de l'original el 26 novembre 2017. [Consulta: 1r juliol 2019].
* ↑ «Ressaca a Las Vegas, elles també». Goita què fan ara, 2013. [Consulta: 11 novembre 2022].
* ↑ Night Ever 35578 a la Base de dades de cinema en català
# Resposta irada

En informàtica, una resposta irada, o l'anglicisme flame o flaming (literalment 'flamarada', 'encendre's d'ira'), és un missatge entre usuaris d'Internet amb intenció provocadora per desencadenar baralles dialèctiques irades. Com a derivats, un flamer és un provocador i flamewar és una baralla a la xarxa.
El flame normalment es produeix en contexts interactius com ara un fòrum, un grup de discussió, un xat o fins i tot per correu electrònic. Típicament són respostes irades a missatges d'altres usuaris sense cap propòsit constructiu, d'aclarir una discussió o persuadir els altres. De vegades, els flamers actuen intentant reafirmar la seva autoritat o superioritat. En altres ocasions, un flamer és simplement algú que creu que té l'única opinió vàlida i acaba fent atacs personals als qui mostren desacord. Sovint el flaming es produeix per missatges irats o insultants fets per gent molt sensible en un tema determinat. Les reaccions poden acabar en una baralla dialèctica (flamewar). Altres prefereixen ignorar-les deixant que un es desfogui.

## Causes del flame

No hi ha acord sobre les causes del flaming. Un estudi que aporta proves apunta algunes hipòtesis:
* Algunes formes de flaming es poden atribuir a profundes debilitats socials o psicològiques, probablement des de les mancances de comunicació fins a un espectre més ample de disciplines relacionades amb l'autocontrol.
* Els usuaris d'Internet són més propensos a encendre's d'ira quan són en línia que insultar altres en el món real. Mentre que l'últim pot portar a altercats compromesos i violents, l'anonimat en línia els permet evitar-los.

## Vegeu també

* Troll
* Netiquette

## Referències

* ↑ Wired News: The Secret Cause of Flame Wars (anglès) Data de consulta: 17-10-2007
# Coosada

Coosada és una població dels Estats Units a l'estat d'Alabama. Segons el cens del 2000 tenia 1.382 habitants.

## Demografia

Segons el cens del 2000, Coosada tenia 1.382 habitants, 472 habitatges, i 370 famílies. La densitat de població era de 75,7 habitants/km².
Dels 472 habitatges en un 39% hi vivien nens de menys de 18 anys, en un 58,3% hi vivien parelles casades, en un 15% dones solteres, i en un 21,6% no eren unitats familiars. En el 19,3% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,38.
Per edats la població es repartia de la següent manera: un 31,9% tenia menys de 18 anys, un 8,2% entre 18 i 24, un 29,1% entre 25 i 44, un 20,5% de 45 a 60 i un 10,3% 65 anys o més.
L'edat mediana era de 32 anys. Per cada 100 dones hi havia 95,8 homes. Per cada 100 dones de 18 o més anys hi havia 90,1 homes.
La renda mediana per habitatge era de 39.405 $ i la renda mediana per família de 44.118 $. Els homes tenien una renda mediana de 30.444 $ mentre que les dones 22.411 $. La renda per capita de la població era de 16.219 $. Aproximadament el 7,7% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Ringwood

«Ringwood» té aquests significats:
* Ringwood (Illinois)
* Ringwood (Nova Jersey)
* Ringwood (Oklahoma)
* Ringwood (Hampshire), a Anglaterra.
# Reometria

Reometria (del grec ῥέος - rheos, n, significant "corrent") és la ciència que descriu tant els mètodes de mesura com els instruments que permeten obtenir dades reològiques d'un material (vegeu reologia).
Determina les relacions quantitatives i qualitatives entre la deformació i la tensió mecànica i les seves derivades.
Una aplicació típica de la reometria seria la mesura de la viscositat.

## Vegeu també

* Mecànica dels fluids
* Mecànica dels medis continus
* Reologia
* Ferrofluid

## Referències

* Anotacions de Tècnica de buit, Taller de Tecnologia I. Enginyeria en Materials Institut Sábato. Autor: Víctor R. Olano
# Costa Titch

Costa Titch (Mbombela, 26 de gener de 1995 - Johannesburg, 11 de març de 2023) nom artístic de Constantinos Tsobanoglou va ser un ballarí, compositor, cantant i raper sudafricà.
Destacada figura del rap sud-africà, nascut al si d'una família multicultural, de mare sudafricana i pare grec, va iniciar la seva carrera el 2017, exercint com a ballarí, compositor, cantant i raper, encara que destacaria principalment en les darreres dues ocupacions gràcies als seus senzills i EP, així com un únic àlbum musical. Dins dels temes més destacats de Costa Titch hi ha “Nkalakatha”, “Durban Poison”, “Great” i “Big Flexa”; precisament aquest darrer tema comptava amb 45 milions de visionats a Youtube. A més, a les seves xarxes socials presumí de col·laboracions amb importants marques com 'Smirnoff' i 'Converse'. "Mr. Big Flexa" va ser l'última cançó que va llançar el desembre del 2022.
La nit de l'11 de març de 2023, mentre estava fent un concert en el marc de l'Ultra Music Festival, celebrat als afores de Johannesburg, el cantant, amb només 28 anys, va caure desplomat a l'escenari durant actuació musical. Costa Titch va ser traslladat d'urgència a un hospital pròxim, on no van poder fer res per salvar-li la vida.

## Referències

* 1 2 «Mor el raper sud-africà Costa Titch mentre feia un concert a Johannesburg. El cantant, de 28 anys, va caure desplomat a l'escenari en una actuació aquest dissabte passat a la nit». Corporació Catalana de Mitjans Audiovisuals, 13-03-2023 [Consulta: 13 març 2023].
* ↑ «Muere el rapero sudafricano Costa Titch tras colapsar en un concierto. El artista, de 28 años, se desplomó sobre el escenario por causas que todavía se desconocen». La Vanguardia, 13-03-2023 [Consulta: 13 març 2023].
* ↑ Valzania, Sergio «Falleció en el escenario: de qué murió el rapero sudafricano Costa Titch». El Comercio, 12-03-2023 [Consulta: 13 març 2023].
* ↑ Corbella, Enrique «El rapero Costa Tich muere tras desplomarse en el escenario durante un concierto. Costa Tich sufrió un colapso durante su actuación en el Ultra Music Festival y murió minutos después en el hospital». Marca, 13-03-2023 [Consulta: 13 març 2023].
* ↑ «Muere a los 28 años el rapero Costa Titch tras desplomarse en pleno concierto». Cadena SER. [Consulta: 13 març 2023].